Civic รุ่น 1300 และ 1500 DX มีอุปกรณ์มาตรฐานใหม่ๆ เช่น กระจกหลังพร้อมไล่ฝ้า ที่ปัดน้ำฝนแบบหน่วงเวลา และที่จุดบุหรี่ ส่วนรุ่น 1500 GL เพิ่มคุณภาพด้วยยางเรเดียล ที่ปัดน้ำฝนหลังพร้อมที่ฉีดน้ำ มาตรวัดรอบ และนาฬิกา ส่วนรุ่นแวกอนมีรุ่นย่อยเดียวคือ DX รุ่นตัวถังซีดานเปิดตัวตามมาในปี 1981 พร้อมเกียร์อัตโนมัติรุ่นใหม่แบบ 3 จังหวะ ส่วนรุ่นไฟหน้าทรงเหลี่ยมและกันชนสีดำ เปิดตัวในปี 1982 จากนั้นจึงมีการเพิ่มรุ่นประหยัด FE - Fuel Economy มาพร้อมอัตราสิ้นเปลืองในระดับ 17.6 กม./ลิตร (ในเมือง) และ 23 กม./ลิตร (ไฮเวย์) ในปี 1983 Honda Civic รุ่น 1500 GL ถูกแทนที่ด้วยรุ่น S ซึ่งหมายถึง Sport ติดตั้งช่วงล่างใหม่ที่ให้ความมั่นคงยิ่งขึ้น พร้อมด้วยเหล็กกันโคลงหลัง ยางมิชลิน 165/70 R13 พร้อมติดโลโก้ S สีแดง ทั้งนี้รุ่นตัวถัง 4 ประตูซีดาน มีชื่อเรียกเฉพาะว่า "Ballade"